
ועדת הכלכלה 
 20/02/2012 

הכנסת השמונה-עשרה 
נוסח לא מתוקן

 מושב רביעי
<פרוטוקול מס' 752>
 מישיבת ועדת הכלכלה 
 יום שני, כ"ז בשבט התשע"ב (20 בפברואר 2012), שעה 13:30
<סדר היום:>
<הצעת חוק לתיקון פקודת ביטוח רכב מנועי (שינוי מרכיב ההעמסה בתעריף הביטוח), התשע"ב-2012>
נכחו:

<חברי הוועדה:> 
כרמל שאמה-הכהן – היו"ר

<מוזמנים:> 
	אסף מיכאלי
	–
	מנהל מחלקת ביטוח כללי בשוק ההון, משרד האוצר

	ניר ברטל
	–
	מחלקת ביטוח כלל באגף שוק ההון, הביטוח והחסכון, משרד האוצר

	גלעד ונגרובר
	–
	מנהל תחום כלכלת תחבורה, משרד התחבורה, התשתיות הלאומיות והבטיחות בדרכים

	שמואל מלכיס
	–
	מנהל מחלקה כלכלית, איגוד חברות הביטוח

	יעקב אלחדיף
	–
	מנכ"ל, הפול - תאגיד המנהל של המאגר לביטוח רכב חובה

	בנימין ניסים
	–
	נציג הענף הדו-גלגלי בישראל


<ייעוץ משפטי:>
אתי בנדלר
<מנהלת הוועדה:>
לאה ורון 
<רשמת פרלמנטרית:>
מוריה אביגד
<הצעת חוק לתיקון פקודת ביטוח רכב מנועי (שינוי מרכיב ההעמסה בתעריף הביטוח), התשע"ב-2012>
<היו"ר כרמל שאמה-הכהן:>
אנחנו פותחים את ישיבת ועדת הכלכלה, על סדר היום הצעת חוק לתיקון פקודת ביטוח רכב מנועי (שינוי מרכיב ההעמסה בתעריף הביטוח), התשע"ב-2012, של חבר הכנסת כרמל שאמה-הכהן, (פ/3941/18). זה בעצם בהמשך להצעת החוק שהוועדה אישרה בסוף המושב הקודם בעניין שיעור ההעמסה, שם נקבע שיעור ההעמסה דווקני, חסר שום גמישות, והצעת החוק הזו באה לתת מרחב של גמישות למשרד האוצר, לאגף שוק ההון, כדי לבצע התאמות מידי שנה ושנה, כדי לשמור על מטרת החוק הקודם שהיא הקלה במחירי הביטוח לרוכבי הדו-גלגלי. הצעת החוק סך הכול פותחת מרווח של חצי אחוז העמסה לכל כיוון מ-6%, כך שזה יהיה בין 5.5% ל-6.5%. הערות? אין הערות.
אתי בנדלר:
אדוני, אני מבקשת רק בשביל דברי ההסבר ברשומות, למה נדרשת הגמישות הזאת?
<היו"ר כרמל שאמה-הכהן:>
לרשומות?

אתי בנדלר:
אני מפרסמת את הצעת החוק הזו.

<היו"ר כרמל שאמה-הכהן:>
אל"ף, מאחר והנתונים הם תמיד דינמיים. הנתונים של שיעורי מספר התביעות, היקף הנזקים, מספר כלי הרכב שעולים על הכביש ביחס למספר הרכבים הדו-גלגליים, מספר הדו-גלגליים שנמצאים בפול או נמצאים מחוץ לפול, אלה דינמיקות שמשתנות משנה לשנה ומשפיעות על שיעור העמסה. שיעור העמסה הוא מספר שנמדד באחוזים אבל הוא לא בפועל מבטא את שיעור ההקלה על רוכבי הדו-גלגלי, ולכן אנחנו מדברים על מספר שהוא סכום של כסף. כדי להמיר את סכום הכסף לאחוזים צריך גמישות בסך האחוזים. זה ההסבר. הערות נוספות? אין הערות. 
אני מקריא את הסעיף:
   "הצעת חוק לתיקון פקודת ביטוח רכב מנועי (שינוי מרכיב ההעמסה בתעריף הביטוח), התשע"ב-2012
תיקון סעיף 7א        1. בפקודת ביטוח רכב מנועי [נוסח חדש], התש"ל-1970, בסעיף 7א(ב) במקום "שישה 

                                 אחוזים" יבוא "בין 5.5% לבין 6.5%"."

לאה ורון:
בהיעדרו של נציג האוצר אני מציעה שתקצוב לנו כמה ימים לקבל באיזה עלויות - - -
<היו"ר כרמל שאמה-הכהן:>
נציג האוצר פה.
לאה ורון:

לא, של אגף התקציבים באוצר. אתם יודעים להגיד לנו באיזו עלות מתקציב המדינה כרוכה הצעת החוק?

<היו"ר כרמל שאמה-הכהן:>
אין עלות.
<אסף מיכאלי:>
ככל שידוע לנו, אין עלות.
לאה ורון:

זה מתואם עם אגף התקציבים?

<אסף מיכאלי:>
כן.

לאה ורון:

יופי.

<היו"ר כרמל שאמה-הכהן:>
זו הכנה לקריאה ראשונה. כמו שאמרתי, זו הצעת חוק שמשלימה את הצעת החוק של פניה קירשנבאום ונעשתה יחד אתה ובתיאום אתה, ראוי שהדברים יירשמו בפרוטוקול. אנחנו עוברים להצבעה. מי בעד סעיף 1? 
אתי בנדלר:

אין לאף אחד הערות?
<היו"ר כרמל שאמה-הכהן:>
שאלתי, אמרו שאין.

<אסף מיכאלי:>
רק הערה טכנית. הסעיף אומר "במקום "שישה אחוזים"" – אז מה שבמירכאות: "במקום שישה אחוזים", זה "במקום על שישה אחוזים". צריך להוסיף את המילה "על", זה הכול. זה משהו שאם אתה פשוט עושה אותו, אחר כך כשאתה קורא אותו - - -
אתי בנדלר:

צודק, אני אקרא. הנוסח היום אומר: "קבעה הרשות תעריפי ביטוח לפול, יעמוד מרכיב ההעמסה הצפוי למימון העלות לביטוח אופנועים במסגרת הפול על שישה אחוזים".

<היו"ר כרמל שאמה-הכהן:>
אה, צריך למחוק את המילה "על".
אתי בנדלר:

צריך לשנות גם את המילה "על", כך שזה יהיה - - -
<היו"ר כרמל שאמה-הכהן:>
אין בעיה, כל התאמת ניסוח גם מקובלת.

אתי בנדלר:

"במסגרת הפול בין 5.5% ל-6.5%". 

<היו"ר כרמל שאמה-הכהן:>
מי בעד סעיף 1? 

הצבעה 

בעד – פה אחד

הסעיף אושר

<היו"ר כרמל שאמה-הכהן:>
הסעיף אושר פה אחד ויעלה לקריאה ראשונה, אני מקווה, היום.

אתי בנדלר:

לא, זה יפורסם מחר, אדוני היושב-ראש, ואז זה יוכן.

<היו"ר כרמל שאמה-הכהן:>
למה?

אתי בנדלר:

הסברתי לך שתיאמתי את הישיבה עם הממונה על נוסח החוק כבר בשבוע שעבר להיום בערב.

לאה ורון:

אני מציעה שתודיע שהישיבה נעולה ואחר כך אתם תסכמו.

<היו"ר כרמל שאמה-הכהן:>
הישיבה נעולה.

<הישיבה ננעלה בשעה 13:50.>
